《次韵送人有感》
宋代·吕陶

三月山城送客时，山头芳草又离离。红尘道路今犹古，清酒樽罍乐胜悲。

乡外忽摇怀远意，坐中聊赋惜春诗。洛阳风景别来久，应属少年游侠儿。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。